b'\n_START_ARTICLE_\nHi-Fi\n_START_PARAGRAPH_\nHi-Fi sau HiFi (din eng.High Fidelity - de \xc3\xaenalt\xc4\x83 precizie, de \xc3\xaenalt\xc4\x83 fidelitate) este un termen care indic\xc4\x83 calitatea \xc3\xaenalt\xc4\x83 de reproducere a  sunetului, care este foarte aproape de original, prin echipamente audio stereo. Termenul este utilizat de utilizatorii sistemelor stereo de cas\xc4\x83 \xc8\x99i de pasiona\xc8\x9bii de home audio (audiofili) pentru a se distinge de sunetul de calitate mai slab\xc4\x83 produs de echipamente audio ieftine, sau de calitate inferioar\xc4\x83 prin caracteristicile de reproducere a sunetului, caracteristic \xc3\xaenregistr\xc4\x83rilor efectuate p\xc3\xa2n\xc4\x83 la sf\xc3\xa2r\xc8\x99itul anilor 1940. _NEWLINE_Un efort de a standardiza termenul a fost f\xc4\x83cut \xc3\xaen 1966, de institutul german Deutsches Institut f\xc3\xbcr Normung (DIN), prin standardul DIN 45500 \xc8\x99i DIN 45000, IEC 60581, GOST 24388-88. Aprobarea DIN 45500 a fost destinat\xc4\x83 pentru a oferi cump\xc4\x83r\xc4\x83torilor de echipamente audio asigur\xc4\x83ri c\xc4\x83 echipamentul lor e capabil de o reproducere de calitate bun\xc4\x83 a sunetului. \xc3\x8en teorie, numai echipamente stereo care \xc3\xaendeplinesc aceste norme, pot purta termenul "Hi-Fi". Acest standard a fost bine inten\xc8\x9bionat, dar numai cu succes moderat, \xc3\xaen practic\xc4\x83 \xc3\xaens\xc4\x83, termenul a fost aplicat \xc3\xaen mod eronat pe scar\xc4\x83 larg\xc4\x83 la produse audio care nu au atins nici specifica\xc8\x9biile de baz\xc4\x83 ale normei DIN.'